Document ID: /roh_data/filtered/fineweb-2-filterrobots_roh.jsonl.gz/55799

Ovras da gas da reserva duain, sper autras mesiras ch'èn gia vegnidas prendidas, garantir il provediment d’electricitad durant ils proxims envierns. Il Cussegl federal ha tramess en consultaziun l’ordinaziun correspundenta davart las reservas d’enviern. Las novas reglas duain entrar en vigur il pli tard mez favrer 2023. La consultaziun cuzza fin ils 18 da november 2022.
Per il proxim enviern 2022/2023 stattan a disposiziun per entant radund 250 megawatt (MW) da l’ovra electrica da reserva a Birr (AG). Ils custs da la reserva d’enviern vegnan surpigliads da las consumentas e dals consuments d’electricitad. Per la perioda dal 2024 fin il 2026 pudessan ils pretschs d’electricitad s’augmentar en media per circa 1,4 raps per ura kilowatt.
Ils 7 da settember 2022 aveva il Cussegl federal deliberà l’ordinaziun davart l’installaziun d’ina reserva per la forza idraulica e mess en vigur quella per il 1. d’october. Questa ordinaziun duai ussa vegnir cumplettada cun la reserva d’enviern che cumpiglia sper la reserva d’aua da nov er ovras electricas da reserva e gruppas d’electricitad d’urgenza. Quella è limitada fin la fin da l’onn 2026 e duai vegnir remplazzada uschè svelt sco pussaivel d’ina regulaziun sin il plaun legislativ.
Regulaziuns per las reservas d'enviern
- Las ovras da reserva duain metter a disposiziun ina prestaziun da totalmain fin 1000 MW.
- Gruppas d’electricitad d’urgenza pon medemamain sa participar a la reserva e vegnir engrondidas pli tard.
- Las emprimas ovras da reserva pon ir en funcziun gia il favrer 2023.
- Ils gestiunaris survegnan ina indemnisaziun per ils custs fixs ed in’indemnisaziun.
- La finanziaziun succeda tras l'indemnisaziun per il diever da la rait, pia da las consumentas ed ils consuments.
- La cumissiun per l'electricitad ElCom vegn a definir ils detagls da la distribuziun ed il volumen da las reservas.
- L'ordinaziun da CO₂ vegn adattada per evitar che las mesiras na surpassan betg la bilantscha totala.
- Schluccadas temporaras da las prescripziuns per la protecziun cunter la canera e davart il mantegniment da l’aria pura sajan necessarias per pudair metter a disposiziun ad uras las ovras.